als_Latn dik_Latn sag_Latn
Tentimi i një grupi të historianëve nga qyteti i Mitrovicës, për të shtrembëruar dhe hedhur të pavërteta ndaj origjinës se të parëve të Familjes se Isa Boletinit, nuk janë gjë tjetër vetëm se manipulime me vetveten dhe vet faktet historike në njërën ane dhe mos aftësi profesionale për të gjykuar drejtë faktet historike në anën tjetër.
Nuk është etike dhe profesionale, nga kush do qoftë, dhe në çfarë do rrethana, që të mohohet se origjina e Familjes se Isa Boletinit nuk është nga Isniq por është nga një vend tjetër, ku do qoftë ai vendbanimi i zbuluar tash në shekullin e XXI.
Dihet historikisht se të parët e Isa Boletinit, u shpërngulën nga Isniqi në vitin 1750. Kjo shpërngulje erdhi si një rezultat i një pakënaqësie brenda familjes që në atë kohë jetonte në qendër të sotshëm të Isniqit.
Kështu Hajdar Dema, i pari i Familjes se Isa Boletinit bashkë me familjen e tije në vitin 1750, shpërngulet nga qendra e sotshme e Isniqit dhe vendoset në vendin e quajtur Brraka (në malet e Isniqit në afërsi të Manastirit të Deçanit). Hajdari, aty qëndron për një kohë të shkurt dhe me pas largohet për në drejtim të Banjës, nga aty për në drejtim të Zhazhës dhe me pas në Bjeshkës e Sokolicës dhe me në fund vendoset në fshatin Boletin të Mitrovicës.
Për hire të korrektësisë dhe një kundërpërgjigje sa me të saktësuar për ata pseudo-historian, po e paraqes vijën gjeonalogjike të Familjes se Isa Boletinit: Isa Ademi, Adem Murseli, Mursel Hajdari, Hajdar Dema, Demë Muja, Mujë Nika, Nikë Leka, Lekë Vuka i pari i fisit Shalë i cili u vendos në qendrën e sotshëm të fshatit Isniq gjatë shekullit XIV, pas shpërnguljes nga pjesa malorë e fshatit Isniq.
Për origjinën e Familjes se Isa Boletinit, me më kompetence ka folur Tafil Boletini djali i Ahmet Boletinit, i cili ka qene krah për krah me Isën në shumë ngjarje dhe aktivitet kombëtare. Po ashtu me kompetence profesionale kanë folur edhe historianët e mirënjohur shqiptar si: Fatmira Musaj, Jusuf Bajrkatari, Marenglen Verli, Frashër Demaj, Isa Bicaj, e shumë e shumë të tjerë. Këtu nuk duhet harruar por duhet veçuar edhe studimet e akademikëve Mark Krasniqi dhe Pajazit Nushi. Po ashtu ekzistojnë edhe një mori faktesh historike që e konfirmojnë origjinën e tije nga Isniqi.
Të hidhet dyshime rreth origjinës se Familjes se Isa Boletini, nuk është profesionale dhe kombëtare. Familja e Isa Boletinit, dhe vet heroi ynë Isau, gjatë gjithë aktiviteti të tije gjithnjë është konsultuar me parinë e Isniqit dhe isniqasit i ka pasur gjithnjë krah vetës. Kjo argumentohet me se miri më organizimin dhe mbajtja e Kuvendit të Parive në Isniq në prill të vitit 1910 dhe akti i vrasjes se tije është argumentuesi me i mirë se krah Isës u vra edhe Misni Bala nga Isniqi.
Me përgjegjësi profesionale, morale e kombëtare ftoj të gjithë qytetarët e Mitrovicës por edhe me gjerë që të mos bije preh e pseudo-historianëve të cilët flasin dhe shkruajnë teza të pa vërtete dhe të ndërtuara mbi bazën e fakteve të rrejshëm.
Mr.Shkodran Imeraj, hulumtues i pavarur shkencor në Institutin e Historisë në Prishtinë
als_Latn als_Latn als_Latn als_Latn als_Latn als_Latn als_Latn als_Latn als_Latn